বিলুপ্তি ঘটনা

বিলুপ্তি ঘটনা (অথবা মহাবিলুপ্তি অথবা গণবিলুপ্তি অথবা জৈব সংকট) বলতে পৃথিবীর বিস্তীর্ণ অঞ্চল জুড়ে জীববৈচিত্র্যের আকস্মিক হ্রাসপ্রাপ্তির ঘটনাকে বোঝায়। এই ধরনের ঘটনায় বহুকোশী জীবকুলের সংখ্যা ও বৈচিত্র্য ক্ষতিগ্রস্ত হয়। বিলোপনের হার প্রজাত্যায়নের হারের চেয়ে বেশি হয়ে গেলে বিলুপ্তি ঘটনা ঘটে। পৃথিবীর জীববৈচিত্র্যের অধিকাংশই অণুজীবীয় হওয়ায়, এবং অণুজীবদের বিবর্তনীয় পরিসংখ্যান মেপে দেখা দুঃসাধ্য হওয়ায় নথিভুক্ত বিলুপ্তি ঘটনাগুলোয় তাবৎ জীবমণ্ডলের মধ্যে কেবল পর্যবেক্ষণযোগ্য বহুকোশী ও জটিল দেহধারী প্রজাতিদেরই হিসেব রাখা হয়।

বড় পাঁচ গণ বিলুপ্তি 
১৯৮২ সালে জ্যাক সেপকোস্কি এবং ডেভিড এম. রাউপ দ্বারা প্রকাশিত একটি ল্যান্ডমার্ক পেপারে,  পাঁচটি বিশেষ ভূতাত্ত্বিক ব্যবধান অত্যধিক বৈচিত্র্যের ক্ষতি সহ চিহ্নিত করা হয় । পরিসংখ্যানগত পরীক্ষায়, এটি প্রতিষ্ঠিত যে বহুকোষী প্রাণী কমপক্ষে পাঁচটি প্রধান এবং অনেক ক্ষুদ্র গণ বিলুপ্তির মধে দিয়ে গিয়েছে। "বিগ ফাইভ" কে স্পষ্টভাবে সংজ্ঞায়িত করা যায় না, বরং এটি বিলুপ্তির ঘটনাগুলির তুলনামূলকভাবে মসৃণ ধারাবাহিকতার বৃহত্তম প্রতিনিধিত্ব করে। 

 অর্ডোভিসিয়ান-সিলুরিয়ান বিলুপ্তির ঘটনা (শেষ অর্ডোভিসিয়ান): 
৪৪.৪-৪৪.৫কোটি বছর পূর্বে,অর্ডোভিসিয়ান-সিলুরিয়ান পরিবর্তনের ঠিক আগে এবং চলমান সময়ে হয়। দুটি ঘটনা ঘটে যা সমস্ত পরিবারের ২৭%, সমস্ত গণ ৫৭% এবং সমস্ত প্রজাতির 85% কে বিলুপ্ত করে। অনেক বিজ্ঞানীদের মতে ,একত্রে বিলুপ্ত হয়ে যাওয়া বংশের শতাংশের ভিত্তিতে, পৃথিবীর ইতিহাসে পাঁচটি প্রধান বিলুপ্তির মধ্যে এটি দ্বিতীয় বৃহত্তম ঘটনা। ২০২০ সালের মে মাসে, সমীক্ষায় পরামর্শ দেওয়া হয় যে এ গণ বিলুপ্তির কারণ ছিল গ্লোবাল ওয়ার্মিং, আগ্নেয়গিরি এবং অ্যানোক্সিয়ার সাথে সম্পর্কিত, এবং আগে যেমন বিবেচনা করা হয়েছিল, শীতলতা এবং হিমবাহ। যদি ও, এটি অনেক পূর্ববর্তী গবেষণার সাথে মতবিরোধপূর্ণ, যা প্রাথমিক চালক হিসাবে বৈশ্বিক শীতলতাকে নির্দেশ করত। অতি সম্প্রতি, আগ্নেয়গিরির ছাই জমাকে বায়ুমণ্ডলীয় কার্বন ডাই অক্সাইড হ্রাসের জন্য ট্রিগার বলা হয়েছে যা ভূতাত্ত্বিক রেকর্ডে পর্যবেক্ষণ করা হিমবাহ এবং অ্যানোক্সিয়ার দিকে পরিচালিত করে।
 ডেভোনিয়ান বিলুপ্তি:
৩৭.২-৩৫.৯ কোটি বছর পূর্বে ,লেট ডেভোনিয়ানের বেশিরভাগ সময় জুড়ে ডেভোনিয়ান-কার্বনিফেরাস ট্রানজিশন পর্যন্ত এ ঘটনা ঘটে। লেট ডেভোনিয়ান সময়ে দুটি বিলুপ্তির ঘটনাকে কেন্দ্র করে উচ্চ বৈচিত্র্যের ক্ষতি হয়। সবচেয়ে বড় বিলুপ্তি হয় কেলওয়াসার ইভেন্টে যা ফ্রাসনিয়ানদের শেষে, লেট ডেভোনিয়ানের প্রায় মাঝামাঝি সময়ে হওয়া একটি বিলুপ্তির ঘটনা। এই বিলুপ্তি, প্রবাল প্রাচীর এবং অসংখ্য গ্রীষ্মমণ্ডলীয় বেন্থিক (সমুদ্রতটে বসবাসকারী) যেমন চোয়ালবিহীন মাছ, ব্র্যাচিওপড এবং ট্রাইলোবাইটকে ধ্বংস করে। আরেকটি প্রধান বিলুপ্তি ছিল হ্যাঙ্গেনবার্গ ইভেন্ট (ডিভোনিয়ান-কার্বনিফেরাস), যা সম্পূর্ণরূপে ডেভোনিয়ান যুগের প্রাণীদের অবসান ঘটায়। এই বিলুপ্তি প্ল্যাকোডার্ম মাছ নিশ্চিহ্ন করে দেয় এবং নতুন-বিকশিত অ্যামোনোয়েডকে বিলুপ্তির দিকে পরিচালিত করে। এই  পরপর দুটি বিলুপ্তির ঘটনা সম্মিলিতভাবে সমস্ত পরিবারের প্রায় ১৯%, সমস্ত গণ 50% এবং সমস্ত প্রজাতির অন্তত ৭০% নির্মূল করে। সেপকোস্কি এবং রাউপ (1982) প্রাথমিকভাবে লেট ডেভোনিয়ান বিলুপ্তির ব্যবধানকে (গিভেটিয়ান, ফ্রাসনিয়ান এবং ফ্যামেনিয়ান পর্যায়) পরিসংখ্যানগতভাবে তাৎপর্যপূর্ণ বলে মনে করেননি। পরবর্তী গবেষণাগুলি, কেলওয়াসার এবং হ্যাঙ্গেনবার্গ ইভেন্টগুলির শক্তিশালী পরিবেশগত প্রভাবকে নিশ্চিত করেছে।
পার্মিয়ান-ট্রায়াসিক বিলুপ্তি ঘটনা (শেষ পার্মিয়ান):
২৫.২ কোটি বছর আগে হয়, পার্মিয়ান-ট্রায়াসিক ট্রানজিশনের সময়। পৃথিবীর বৃহত্তম বিলুপ্তি যা সামুদ্রিক পরিবারের ৫৩%, সামুদ্রিক গণের৮৪%, সমস্ত সামুদ্রিক প্রজাতির প্রায় ৮১% এবং আনুমানিক ৭০% স্থলজ মেরুদণ্ডী প্রজাতিকে হত্যা করে। এটি কীটপতঙ্গের সবচেয়ে বড়  বিলুপ্তির ঘটনা। সামুদ্রিক আর্থ্রোপড, ট্রিলোবাইট বিলুপ্ত হয়ে যায়।"গ্রেট ডাইং" এর বিশাল বিবর্তনীয় তাৎপর্য ছিল কারণ ভূমিতে এটি প্রাথমিক সিনাপসিডের আদিমতা শেষ করেছিল। মেরুদণ্ডী প্রাণীদের পুনরুদ্ধারে ৩কোটি বছর সময় লাগে। সমুদ্রে, প্রাণীদের শতকরা হার ৬৭% থেকে ৫০% এ নেমে আসে। সাম্প্রতিক গবেষণা ইঙ্গিত করে "গ্রেট ডাইং" এর আগে ঘটা শেষ-ক্যাপিটানিয়ান বিলুপ্তির ঘটনা,সম্ভবত P-T বিলুপ্তি থেকে একটি পৃথক ঘটনা ; যদি তাই হয়, তবে এটি কিছু "বিগ ফাইভ" বিলুপ্তির ঘটনার থেকেও বড় হবে, এবং সম্ভবত এই এই তালিকায় একটি পৃথক স্থানের যোগ্যতা অর্জন করবে।

 ট্রায়াসিক-জুরাসিক বিলুপ্তির ঘটনা:

২০.১৩ কোটি বছর আগে, ট্রায়াসিক-জুরাসিক ট্রানজিশনের সময়। সমস্ত পরিবারের প্রায় ২৩%, সমস্ত গণের ৪৮% (সামুদ্রিক পরিবারগুলির ২০% এবং সামুদ্রিক গণের৫৫%) এবং সমস্ত প্রজাতির ৭০% থেকে ৭৫% বিলুপ্ত হয়ে যায়। বেশিরভাগ নন-ডাইনোসরিয়ান আর্কোসর, বেশিরভাগ থেরাপিসিড এবং বেশিরভাগ বৃহৎ উভচর নির্মূল হয়ে যায়। অ-ডাইনোসরিয়ান আর্কোসররা জলজ পরিবেশে আধিপত্য বজায় রাখে,অ-আর্কোসরিয়ান ডায়াপসিডগুলি সামুদ্রিক পরিবেশে আধিপত্য বজায় রাখে। বৃহৎ উভচর টেমনোস্পন্ডিল বংশ ক্রিটেসিয়াস পর্যন্ত অস্ট্রেলিয়ায় টিকে ছিল।

 ক্রিটেসিয়াস-প্যালিওজিন বিলুপ্তির ঘটনা:

৬.৬ কোটি বছর আগে, ক্রিটেসিয়াস (মাস্ট্রিচিয়ান)- প্যালিওজিন (ড্যানিয়ান) রূপান্তরের সময় এ ঘটনা ঘটে।পূর্বে ঘটনাটিকে  ক্রিটেসিয়াস-টারশিয়ারি বা K–T বিলুপ্তি বা K–T সীমানা বলা হত; এটিকে এখন আনুষ্ঠানিকভাবে ক্রিটাসিয়াস-প্যালিওজিন (বা কে-পিজি) বিলুপ্তি ঘটনা বলা হয়। সমস্ত পরিবারের প্রায় ১৭%, সমস্ত গণের ৫০% এবং সমস্ত প্রজাতির ৭৫% বিলুপ্ত হয়ে যায়। সমুদ্রের সমস্ত অ্যামোনাইট, প্লেসিওসর এবং মোসাসর অদৃশ্য হয়ে যায় এবং সিসাইল প্রাণীর প্রায় ৩৩% কমে যায়। সমস্ত অ-এভিয়ান ডাইনোসর এ সময় বিলুপ্ত হয়ে যায়। প্রভাবশালী স্থলজ প্রাণী হিসাবে সিনাপসিড থেকে স্তন্যপায়ী প্রাণী এবং থেরোপড ডাইনোসর থেকে পাখি  আবির্ভূত হয়েছিল।

ষষ্ঠ গণ বিলুপ্তি 
সেপকোস্কি এবং রাউপ এর ১৯৮২ পেপারের পরে সম্পন্ন করা গবেষণা এই সিদ্ধান্তে পৌঁছে যে মানব ক্রিয়াকলাপের কারণে একটি ষষ্ঠ গণ বিলুপ্তির ঘটনা চলছে।

হোলোসিন বিলুপ্তি: 
বর্তমানে চলমান। ১৯০০ সাল থেকে সাধারন বিলুপ্তির হারের ১০০০ গুণ বেশি বিলুপ্তি ঘটছে, এবং এর হার বাড়ছে। জনসংখ্যা বৃদ্ধি এবং পৃথিবীর প্রাকৃতিক সম্পদের অত্যধিক ব্যবহার এর জন দায়ী। ২০২১ সালের শেষের দিকে, জার্মানি পরামর্শ দেয় যে ডাইনোসর যুগের শেষের পর থেকে  এটি সবচেয়ে বড় গণবিলুপ্তির ঘটনা যাতে এক দশকের মধ্যে এক মিলিয়নেরও বেশি প্রজাতি বিলুপ্ত হতে পারে।

কারণসমূহ 
সমস্ত গণবিলুপ্তির কারণ নিয়ে এখনও বিতর্ক রয়েছে। সাধারণভাবে, যখন দীর্ঘমেয়াদী চাপের অধীনে একটি জীবমণ্ডল একটি স্বল্পমেয়াদী শক সহ্য করে তখন বৃহৎ বিলুপ্তি হতে পারে ।
আরনেস ও ওয়েস্ট (২০০৬) একটি "প্রেস/পালস" মডেলের প্রস্তাব করেন, যেখানে ব্যাপক বিলুপ্তির জন্য সাধারণত দুই ধরনের কারণের প্রয়োজন হয়: ইকো-সিস্টেমের উপর দীর্ঘমেয়াদী চাপ ("প্রেস") এবং হঠাৎ বিপর্যয় ("পালস") যা চাপের সময়কাল শেষ করে। ফ্যানেরোজোইক জুড়ে সামুদ্রিক বিলুপ্তির হার সম্পর্কে তাদের পরিসংখ্যানগত বিশ্লেষণ অনুযায়ী বিলুপ্তির হারে উল্লেখযোগ্য বৃদ্ধির জন্য একা দীর্ঘমেয়াদী চাপ বা বিপর্যয় যথেষ্ট নয়।

তথ্যসূত্র 

বিবর্তনমূলক জীববিজ্ঞান
জলবায়ু পরিবর্তনের ইতিহাস
প্রাকৃতিক দুর্যোগ